वेतन नहीं मिला तो ठेकेदार के कर्मचारियों ने बंद की 20 गांवों की बिजली
आमजन को समस्या हुई तो करेंगे आंदोलन
^बिजलीसप्लाई की जिम्मेदारी चाहे विभाग संभाले या ठेकेदार, हमें तो बिजली आपूर्ति सुचारू चाहिए। अगर व्यवस्था नहीं सुधारी गई और आगे ऐसी समस्या हुई तो आंदोलन किया जाएगा। लीलाचौहान, लसानी सरपंच
उच्च अधिकारियों को सूचित किया
^ठेकेदारद्वारा कुछ जीएसएस कर्मचारियों का वेतन नहीं दिया गया। जिससे वे नाराज चल रहे हैं। उच्चाधिकारियों को मामले की सूचना दे दी गई हैं। दिनेशकुमार रेगर, कनिष्ठ अभियन्ता, एवीवीएनएल देवगढ़
लसानी। कस्बेसहित देवगढ़ तहसील क्षेत्र के सात जीएसएस से जुड़े 20 गांवों में शुक्रवार सुबह 8 बजे से 12 बजे तक जीएसएस पर कार्य करने वाले ठेकेदार के कर्मचारियों ने बिजली बंद कर दी। कर्मचारियों ने आरोप लगाया कि ठेकेदार ने पिछले छह माह से उन्हें वेतन नहीं दिया गया। वेतन नहीं मिलने के विरोध में उन्होंने ये कदम उठाया। बाद में ठेकेदार के आश्वासन पर चार घंटे बाद बिजली आपूर्ति सुचारू कर दी गई। जानकारी के अनुसार गणपत सिंह , लक्ष्मण सिंह, मदन सिंह , मोहन , भरत सिंह, भैरूलाल और मौहसीन खान जीएसएस पर ठेकेदार लक्ष्मण सिंह नागौर के अधीन काम करते है। इन कर्मचारियों को पिछले छह माह से ठेकेदार ने वेतन नहीं दिया। बार-बार तकाजा करने पर भी जब इन कर्मचारियों को वेतन नहीं मिला तो उन्होंने शुक्रवार को विरोध में अपने- अपने जीएसएस की बिजली आपूर्ति बंद कर दी। कर्मचारियों ने लसानी, ताल, काकरोद, दौलपुरा, कुवांथल, मदारिया, टेगी एक साथ सातों जीएसएस की बिजली बंद कर दी। जिससे इन केन्द्रों के अधीन आने वाले 20 गांवों में शुक्रवार को सुबह 8 बजे से दोपहर 12 बजे तक बिजली आपूर्ति बंद रही। सूचना मिलने पर ठेकेदार लक्ष्मण सिंह ने कर्मचारियों को 10 मार्च तक बकाया वेतन देने का आश्वासन देकर बिजली सप्लाई फिर से सुचारू की। कर्मचारियों ने 10 मार्च तक वेतन नहीं देने पर 11 मार्च को फिर से बिजली बदं करने का अल्टीमेटम दिया हैं।
hin_Deva hin_Deva hin_Deva hin_Deva hin_Deva hin_Deva